
24                                                   DR.31.3.2015                         

 

 

pendaftar parti politik seolah-olah takut penolong-penolong pendaftar parti politik daripada 
sebelah kita mendaftar lebih ramai pengundi untuk Pilihan Raya Umum ke-14. 

 Jadi saya hendak tahu dan minta Yang Berhormat Arau mungkin dalam jawapan-
jawapan yang lain dapat memberikan update apakah status penolong-penolong pendaftar 
parti politik. Okey.  

 Berkenaan dengan pencen, Tuan Pengerusi. Saya hendak membangkitkan satu 
perkara ialah berkenaan dengan kemungkinan gaji ataupun elaun Ahli Parlimen akan 
dinaikkan. Saya hendak tahu sama ada pihak kerajaan akan mengkaji semula supaya 
pencen-pencen untuk bekas-bekas Ahli Parlimen juga diselaraskan mengikut kenaikan 
elaun Ahli Parlimen. Ini kerana apa yang saya difahamkan ialah bekas-bekas Ahli Parlimen 
ini tidak menikmati kenaikan selaras dengan kenaikan elaun Ahli Parlimen. Saya rasa ini 
perlu kita melihat kepada kebajikan bekas-bekas Ahli Parlimen dan saya harap dapat 
dipertimbangkan oleh pihak kerajaan.  

 Walaupun saya faham bahawa apa-apa kenaikan pencen kepada bekas-bekas 
Ahli Parlimen juga akan melibatkan implikasi kewangan yang besar, tetapi jumlah mereka 
ini tidaklah ramai sangat kerana saya difahamkan sekarang ini seorang pesara Ahli 
Parlimen, pencen mereka hanya RM3,250 kerana 50% daripada elaun sedia ada, RM6,500, 
pencen mereka hanya RM3,250. Jadi kalau mengikut kadar sekarang, mereka ini layak 
mengambil BR1M, bekas Ahli Parlimen.  

 Jadi saya harap pihak kerajaan juga melihat kebajikan kepada bekas Ahli 
Parlimen. Saya rasa Tuan Pengerusi boleh bersetuju dengan saya kerana ramai bekas Ahli 
Parlimen yang telah bersara mereka bergantung kepada pencen untuk menampung 
kehidupan mereka.  

 Tuan Pengerusi [Datuk Seri Dr. Ronald Kiandee]: Yang Berhormat, bukan 
pesara Yang Berhormat. Yang bersara lebih awal daripada 50 tahun itu patut dibayar juga 
selepas bersara.  

 Tuan Loke Siew Fook [Seremban]:  Selepas 50 tahun lah.  

 Tuan Pengerusi [Datuk Seri Dr. Ronald Kiandee]: Tak, selepas bersara 
walaupun 45 umur, patut dibayar pencen. 

 Tuan Loke Siew Fook [Seremban]: Itu perlu dipinda sebab itu dalam akta. 
Macam kalau rakan-rakan, macam saya sendiri...  

 Tuan Pengerusi [Datuk Seri Dr. Ronald Kiandee]:  Ramai. Yang Berhormat 
Kulai muda lagi,  

 Tuan Loke Siew Fook [Seremban]: ...Yang Berhormat Kuching dan sebagainya, 
kalau kita tak menang pilihan raya, kita tak ada kerja lain dah. Kena pencen dah. 

 Tuan Pengerusi [Datuk Seri Dr. Ronald Kiandee]:  Yang Berhormat Kuala 
Selangor muda lagi.  

 Tuan Loke Siew Fook [Seremban]:  Tapi ini memang saya tahu bahawa akta 
sedia ada dia mengehadkan sesiapa yang tidak lagi menjadi Ahli Parlimen, dia kena tunggu 
sampai umur 50 baru dapat pencen. Saya rasa Tuan Pengerusi tak ada masalahlah.  

 Tuan Pengerusi [Datuk Seri Dr. Ronald Kiandee]:  Dah lepas dah.  

 Tuan Loke Siew Fook [Seremban]: Dah lepas dah. Okey. Akan tetapi saya nak 
katakan di sini bukannya untuk golongan ini. Saya lebih cenderung kepada golongan-
golongan yang telah tidak menjadi Ahli Parlimen, mungkin mereka telah bersara dari arena 
politik ataupun mereka tidak terpilih lagi menjadi Ahli Parlimen tetapi sekarang bergantung 
kepada pencen.  

 Akan tetapi saya difahamkan bahawa pelarasan elaun Ahli Parlimen tidak akan 
memberikan apa-apa kesan kepada mereka. Ini sesuatu yang saya difahamkan baru-baru 
ini dan saya harap pihak kerajaan melihat kepada perkara ini supaya kebajikan bekas Ahli 
Parlimen, rakan-rakan kita juga mendapat sedikit pertambahan daripada pelarasan elaun 
Ahli Parlimen. Jangan mereka lihat sahaja Ahli Parlimen sekarang ini mendapat kenaikan, 
tetapi pesara ataupun mereka yang telah tidak berkhidmat lagi tidak mendapat apa-apa 



pendaftar parti politik seolah-olah takut penolong-penolong pendaftar parti politik daripada sebelah kita mendaftar lebih ramai pengundi untuk Pilihan Raya Umum ke-14. Jadi saya hendak tahu dan minta Yang Berhormat Arau mungkin dalam jawapan- jawapan yang lain dapat memberikan update apakah status penolong-penolong pendaftar parti politik. Okey. Berkenaan dengan pencen, Tuan Pengerusi. Saya hendak membangkitkan satu perkara ialah berkenaan dengan kemungkinan gaji ataupun elaun Ahli Parlimen akan dinaikkan. Saya hendak tahu sama ada pihak kerajaan akan mengkaji semula supaya pencen-pencen untuk bekas-bekas Ahli Parlimen juga diselaraskan mengikut kenaikan elaun Ahli Parlimen. Ini kerana apa yang saya difahamkan ialah bekas-bekas Ahli Parlimen ini tidak menikmati kenaikan selaras dengan kenaikan elaun Ahli Parlimen. Saya rasa ini perlu kita melihat kepada kebajikan bekas-bekas Ahli Parlimen dan saya harap dapat dipertimbangkan oleh pihak kerajaan. Walaupun saya faham bahawa apa-apa kenaikan pencen kepada bekas-bekas Ahli Parlimen juga akan melibatkan implikasi kewangan yang besar, tetapi jumlah mereka ini tidaklah ramai sangat kerana saya difahamkan sekarang ini seorang pesara Ahli Parlimen, pencen mereka hanya RM3,250 kerana 50% daripada elaun sedia ada, RM6,500, pencen mereka hanya RM3,250. Jadi kalau mengikut kadar sekarang, mereka ini layak mengambil BR1M, bekas Ahli Parlimen. Jadi saya harap pihak kerajaan juga melihat kebajikan kepada bekas Ahli Parlimen. Saya rasa Tuan Pengerusi boleh bersetuju dengan saya kerana ramai bekas Ahli Parlimen yang telah bersara mereka bergantung kepada pencen untuk menampung kehidupan mereka. Tuan Pengerusi [Datuk Seri Dr. Ronald Kiandee]: Yang Berhormat, bukan pesara Yang Berhormat. Yang bersara lebih awal daripada 50 tahun itu patut dibayar juga selepas bersara. Tuan Loke Siew Fook [Seremban]: Selepas 50 tahun lah. Tuan Pengerusi [Datuk Seri Dr. Ronald Kiandee]: Tak, selepas bersara walaupun 45 umur, patut dibayar pencen. Tuan Loke Siew Fook [Seremban]: Itu perlu dipinda sebab itu dalam akta. Macam kalau rakan-rakan, macam saya sendiri... Tuan Pengerusi [Datuk Seri Dr. Ronald Kiandee]: Ramai. Yang Berhormat Kulai muda lagi, Tuan Loke Siew Fook [Seremban]: ...Yang Berhormat Kuching dan sebagainya, kalau kita tak menang pilihan raya, kita tak ada kerja lain dah. Kena pencen dah. Tuan Pengerusi [Datuk Seri Dr. Ronald Kiandee]: Yang Berhormat Kuala Selangor muda lagi. Tuan Loke Siew Fook [Seremban]: Tapi ini memang saya tahu bahawa akta sedia ada dia mengehadkan sesiapa yang tidak lagi menjadi Ahli Parlimen, dia kena tunggu sampai umur 50 baru dapat pencen. Saya rasa Tuan Pengerusi tak ada masalahlah. Tuan Pengerusi [Datuk Seri Dr. Ronald Kiandee]: Dah lepas dah. Tuan Loke Siew Fook [Seremban]: Dah lepas dah. Okey. Akan tetapi saya nak katakan di sini bukannya untuk golongan ini. Saya lebih cenderung kepada golongan- golongan yang telah tidak menjadi Ahli Parlimen, mungkin mereka telah bersara dari arena politik ataupun mereka tidak terpilih lagi menjadi Ahli Parlimen tetapi sekarang bergantung kepada pencen. Akan tetapi saya difahamkan bahawa pelarasan elaun Ahli Parlimen tidak akan memberikan apa-apa kesan kepada mereka. Ini sesuatu yang saya difahamkan baru-baru ini dan saya harap pihak kerajaan melihat kepada perkara ini supaya kebajikan bekas Ahli Parlimen, rakan-rakan kita juga mendapat sedikit pertambahan daripada pelarasan elaun Ahli Parlimen. Jangan mereka lihat sahaja Ahli Parlimen sekarang ini mendapat kenaikan, tetapi pesara ataupun mereka yang telah tidak berkhidmat lagi tidak mendapat apa-apa.